MANIE JACKSON | PLATINUM PROMOSIES
Manie op Twitter
‘ONTHOU MY’ VAN MANIE JACKSON – VIR TYE VAN AFSKEID, ONTHOU, VERLANG EN ‘N BLINKNUWE BEGIN
Manie Jackson se splinternuwe album, ‘Onthou my’, is een wat die diepste emosies van jou hart sal uitdelf en blootlê - ‘n musikale pragstuk van verlange en hoop.
Jackson, wat alombekend is vir sy verskeidenheid van country- tot meer klassieke klanke, kombineer dié nuanses uitstekend in ‘n album wat praat oor mense van wie ons moes afskeid neem, moes groet vir ‘n wyle, mense wat ons graag weer wil sien en mense aan wie se sy ons vir ‘n ewigheid wil wees.
Die album beslaan 14 snitte in Afrikaans en Engels – van oorspronklike werke tot nuwe vertolkings van bekende treffers – wat met sielvolle warmte en emosie uitgevoer word.
Splinternuwe snitte sluit die titelsnit, ‘Onthou my’, ‘Dorings vir Ma’, ‘Hier’, ‘Miskien’, ‘Dis netjy’, ‘Ek sal jou al my liefde gee’ en ‘Hemel en aarde’ in – elkeen gepen met weldeurdagte, opregte lirieke en aangrypende melodieë.
Nuwe vertolkings sluit ‘Vier woorde’ – die Afrikaanse weergawe van ‘Il Mondo’, ‘Sien jou weer’ – ‘n duet met Bles Bridges, ‘Man without love’ van Engelbert Humperdinck en Jackson se weergawe van ‘How great Thou art’ in – almal vertolk met vokale vernuf, hernude passie en oortuiging.
‘Onthou my’ is ‘n album wat ewe tuis sal wees by ‘n punt van afskeid, in ‘n alleen-kamer van onthou en verlang en op die drumpel van ‘n splinternuwe begin – een wat in beide jou hart se seerste en mooiste plekke sal lêplek kry.